ठीक इसी तरह 1996 में कशी हिन्दू विश्वविद्यालय के छात्रसंघ चुनाव के बाद अटल बिहारी वाजपेयी बीएचयू छात्रसंघ का उद्घाटन करने पहुंचे थे. उस दृश्य को याद करते हुए पूर्व छात्र नेता भूपेंद्र प्रताप सिंह 'रिंटू' बताते हैं, 'उस बार अटल के लिए एंपीथियेटर से लेकर लंका गेट और आगे पीछे के सभी रास्तों पर सिर्फ युवाओं की भीड़ थी. मैंने उस बार यह नारा दिया 'अबकी बारी अटल बिहारी' जो बाद में राष्ट्रीय नारा बन गया. वे हम सब के लिए अभिभावक थे और हमारे लिए युवा थे. हमारी जिंदगी का एक हिस्सा आज अटल जी के साथ चला गया है. इस नुकसान को हम शायद ही कभी भर पाएं.'